M A L A Y S I A Warta Kerajaan S E R I P A D U K A B A G I N D A DITERBITKAN DENGAN KUASA HIS MAJESTY'S GOVERNMENT GAZETTE PUBLISHED BY AUTHORITY Jil. 54 No. 7 9hb April 2010 TAMBAHAN No. 33 PERUNDANGAN (A) P.U. (A) 103. AKTA LEMBAGA KEMAJUAN IKAN MALAYSIA 1971 KAEDAH-KAEDAH LEMBAGA KEMAJUAN IKAN MALAYSIA (KOMPLEKS PERIKANAN, LABUHAN PERIKANAN DAN JETI PENDARATAN IKAN) 2010 SUSUNAN KAEDAH-KAEDAH BAHAGIAN I PERMULAAN Kaedah 1. Nama dan permulaan kuat kuasa 2. Tafsiran BAHAGIAN II KOMPLEKS PERIKANAN DAN LABUHAN PERIKANAN 3. Kompleks perikanan dan labuhan perikanan 4. Sekatan ke atas kemasukan ke dalam kompleks perikanan atau labuhan perikanan
P.U. (A) 103. 1222 Kaedah 5. Permohonan bagi permit 6. Larangan mendirikan struktur, dsb. 7. Larangan merayau-rayau, memancing, dsb. BAHAGIAN III JETI PENDARATAN IKAN 8. Jeti pendaratan ikan 9. Tatacara pengendalian ikan di jeti pendaratan ikan BAHAGIAN IV CAJ 10. Caj ke atas kenderaan apabila memasuki kompleks perikanan atau labuhan perikanan 11. Caj bagi penggunaan kemudahan atau ruang kompleks perikanan atau labuhan perikanan 12. Caj perkhidmatan bagi ikan yang diimport, dieksport dan dipindahkan 13. Caj perkhidmatan bagi jeti pendaratan ikan BAHAGIAN V AM 14. Sekatan ke atas urusniaga ikan 15. Pematuhan kepada arahan Ketua Pengarah 16. Pengecualian 17. Kesalahan am 18. Pembatalan, peralihan dan kecualian JADUAL PERTAMA JADUAL KEDUA
1223 P.U. (A) 103. AKTA LEMBAGA KEMAJUAN IKAN MALAYSIA 1971 KAEDAH-KAEDAH LEMBAGA KEMAJUAN IKAN MALAYSIA (KOMPLEKS PERIKANAN, LABUHAN PERIKANAN DAN JETI PENDARATAN IKAN) 2010 PADA menjalankan kuasa yang diberikan oleh subseksyen 4(2) dan seksyen 23 Akta Lembaga Kemajuan Ikan Malaysia 1971 [Akta 49], Lembaga, dengan kelulusan Menteri, membuat kaedah-kaedah yang berikut: BAHAGIAN I PERMULAAN Nama dan permulaan kuat kuasa 1. (1) Kaedah-kaedah ini bolehlah dinamakan Kaedah-Kaedah Lembaga Kemajuan Ikan Malaysia (Kompleks Perikanan, Labuhan Perikanan dan Jeti Pendaratan Ikan) 2010. (2) Kaedah-Kaedah ini mula berkuat kuasa pada 9 April 2010. Tafsiran 2. Dalam Kaedah-Kaedah ini - "berurusniaga atau urusniaga" ertinya membeli, menjual secara borong atau secara lelong atau secara runcit, menawarkan atau mendedahkan atau menyimpan untuk jualan, membungkus atau menyebabkan dibungkuskan untuk kiriman atau simpanan untuk jualan, mengirim; "jeti pendaratan ikan" ertinya mana-mana jeti pendaratan ikan persendirian yang diisytiharkan oleh Lembaga mengikut kaedah 8 dan termasuklah mana- mana jeti, tempat mendarat dan kawasan lain yang bersebelahan dengannya, yang padanya boleh didirikan suatu pasar borong ikan, suatu pasar runcit ikan, suatu dewan lelong, suatu tempat pembaikan atau suatu loji membekal bahan api atau air batu; "kompleks perikanan" ertinya kompleks perikanan yang diisytiharkan oleh Lembaga mengikut kaedah 3 dan termasuklah mana-mana jeti, tempat mendarat, pusat pemeriksaan ikan dan kawasan lain yang bersebelahan dengannya yang padanya boleh didirikan suatu pasar borong ikan, suatu pasar runcit ikan, suatu dewan lelong, suatu tempat pembaikan atau suatu loji membekal bahan api atau air batu; "labuhan perikanan" ertinya labuhan perikanan yang diisytiharkan oleh Lembaga mengikut kaedah 3 dan termasuklah mana-mana dermaga, pangkalan, limbungan, jeti, tempat mendarat dan kawasan lain yang bersebelahan dengannya yang padanya boleh didirikan suatu pasar borong ikan, suatu pasar runcit ikan, suatu dewan lelong, suatu kawasan memproses ikan, suatu tempat pembaikan atau suatu loji membekal bahan api atau air batu.
P.U. (A) 103. 1224 BAHAGIAN II KOMPLEKS PERIKANAN DAN LABUHAN PERIKANAN Kompleks perikanan dan labuhan perikanan 3. Lembaga boleh, melalui pemberitahuan dalam Warta mengisytihar mana- mana tempat atau kawasan sebagai kompleks perikanan atau labuhan perikanan bagi maksud Kaedah-Kaedah ini. Sekatan ke atas kemasukan ke dalam kompleks perikanan atau labuhan perikanan 4. Tiada seorang pun boleh memasuki mana-mana kompleks perikanan atau labuhan perikanan bagi maksud memuat, memunggah, menyimpan, memungut, memproses atau berurusniaga dengan apa-apa ikan atau apa-apa jenis urusniaga lain melainkan orang itu adalah pemegang suatu permit yang dikeluarkan di bawah kaedah 5. Permohonan bagi permit 5. (1) Tiap-tiap permohonan bagi suatu permit untuk memasuki mana-mana kompleks perikanan atau labuhan perikanan bagi maksud memuat, memunggah, menyimpan, memungut, memproses atau berurusniaga dengan apa-apa ikan atau apa-apa jenis urusniaga lain hendaklah dibuat secara bertulis kepada Ketua Pengarah yang mengandungi butir-butir yang berikut: (a) nama, nombor kad pengenalan atau nombor pasport pemohon atau apa-apa dokumen pengenalan diri lain yang sah; (b) alamat pemohon; (c) nama dan alamat perniagaan pemohon, jika ada; (d) tujuan permit itu dikehendaki; dan (e) apa-apa maklumat lain yang dikehendaki oleh Ketua Pengarah, Dengan syarat bahawa, Ketua Pengarah boleh, sebagaimana yang difikirkan patut dan perlu, mengeluarkan kepada mana-mana orang selain daripada pemegang permit, suatu pas masuk untuk dipamerkan apabila memasuki mana- mana kompleks perikanan atau labuhan perikanan bagi apa-apa tujuan lain. (2) Permit yang dikeluarkan di bawah kaedah ini hendaklah mengikut apa- apa bentuk yang ditentukan, dan tertakluk kepada apa-apa terma dan syarat yang boleh dikenakan oleh Ketua Pengarah dan hendaklah sah bagi tempoh yang dinyatakan di dalamnya. (3) Fi yang kena dibayar bagi permit yang dikeluarkan di bawah kaedah ini hendaklah seperti yang ditetapkan dalam Jadual Pertama.
1225 P.U. (A) 103. Larangan mendirikan struktur, dsb. 6. Tiada seorang pun boleh membuat apa-apa pengubahan, mendirikan apa- apa struktur atau menempatkan apa-apa galangan pada mana-mana bahagian suatu kompleks perikanan atau labuhan perikanan tanpa kebenaran bertulis dari Ketua Pengarah. Larangan merayau-rayau, memancing, dsb. 7. Tiada seorang pun boleh - (a) merayau-rayau, berenang atau memancing di dalam mana-mana kompleks perikanan atau labuhan perikanan; (b) membaiki atau membuat apa-apa pukat atau alat penangkapan ikan di atas jeti atau di mana-mana tempat lain di dalam suatu kompleks perikanan atau labuhan perikanan; atau (c) membekal bahan api, air batu, bekalan, perkhidmatan, atau menjalankan apa-apa perniagaan di dalam mana-mana kompleks perikanan atau labuhan perikanan, tanpa kebenaran bertulis dari Ketua Pengarah. BAHAGIAN III JETI PENDARATAN IKAN Jeti pendaratan ikan 8. (1) Mana-mana orang yang mengendalikan mana-mana jeti pendaratan ikan persendirian hendaklah mendapat kebenaran Lembaga dan Lembaga boleh, melalui pemberitahuan dalam Warta mengisytihar jeti pendaratan ikan persendirian itu sebagai jeti pendaratan ikan di bawah Kaedah-Kaedah ini. (2) Apa-apa permohonan bagi mendapatkan kebenaran Lembaga yang disebut dalam subkaedah (1) hendaklah dibuat secara bertulis menurut tatacara yang boleh ditentukan oleh Lembaga. Tatacara pengendalian ikan di jeti pendaratan ikan 9. (1) Mana-mana jeti pendaratan ikan hendaklah mematuhi apa-apa tatacara pengendalian ikan yang boleh ditentukan oleh Lembaga. (2) Mana-mana jeti pendaratan ikan, yang darinya ikan atau keluaran ikan dibekalkan untuk dieksport, hendaklah mematuhi kehendak negara pengimport.
P.U. (A) 103. 1226 BAHAGIAN IV CAJ Caj ke atas kenderaan apabila memasuki kompleks perikanan atau labuhan perikanan 10. Mana-mana orang atau pemegang suatu permit atau suatu pas masuk yang dikeluarkan di bawah kaedah 5 hendaklah membayar suatu caj kenderaan apabila memasuki mana-mana kompleks perikanan atau labuhan perikanan seperti yang ditetapkan dalam Bahagian I, Jadual Kedua. Caj bagi penggunaan kemudahan atau ruang kompleks perikanan atau labuhan perikanan 11. Mana-mana orang yang menggunakan apa-apa kemudahan atau ruang mana-mana kompleks perikanan atau labuhan perikanan hendaklah membayar suatu jumlah caj seperti yang ditetapkan dalam Bahagian II, Jadual Kedua. Caj perkhidmatan bagi ikan yang diimport, dieksport dan dipindahkan 12. Lembaga boleh mengenakan caj perkhidmatan seperti yang ditetapkan dalam Bahagian III, Jadual Kedua ke atas ikan yang - (a) diimport atau dibawa dalam transit dari negara lain ke dalam mana- mana kompleks perikanan, labuhan perikanan atau jeti pendaratan ikan; (b) dieksport ke negara lain melalui mana-mana kompleks perikanan, labuhan perikanan atau jeti pendaratan ikan; atau (c) dipindahkan dari mana-mana kompleks perikanan, labuhan perikanan atau jeti pendaratan ikan melainkan melalui suatu acara lelong yang ditetapkan oleh Lembaga. Caj perkhidmatan bagi jeti pendaratan ikan 13. Mana-mana orang yang mengendalikan suatu jeti pendaratan ikan boleh menyediakan apa-apa jenis perkhidmatan dan mengenakan caj ke atas perkhidmatan itu dengan terlebih dahulu mendapat kebenaran Ketua Pengarah. BAHAGIAN V AM Sekatan ke atas urusniaga ikan 14. Tiada seorang pun dibenarkan berurusniaga dengan apa-apa ikan dalam mana-mana kompleks perikanan, labuhan perikanan atau jeti pendaratan ikan melainkan orang itu adalah pemegang suatu lesen yang sah yang dikeluarkan di bawah Peraturan-Peraturan Pemasaran Ikan 2010 [P.U. (A) 104].
1227 P.U. (A) 103. Pematuhan kepada arahan Ketua Pengarah 15. Mana-mana orang yang mengendalikan atau menggunakan mana-mana kompleks perikanan, labuhan perikanan atau jeti pendaratan ikan hendaklah mematuhi semua arahan Ketua Pengarah. Pengecualian 16. Lembaga boleh mengecualikan mana-mana orang daripada kesemua atau mana-mana peruntukan di bawah Kaedah-Kaedah ini. Kesalahan am 17. Mana-mana orang yang gagal untuk mematuhi mana-mana peruntukan di bawah Kaedah-Kaedah ini adalah melakukan suatu kesalahan di bawah Akta. Pembatalan, peralihan dan kecualian 18. (1) Kaedah-Kaedah Lembaga Kemajuan Ikan Malaysia (Kompleks dan Labuhan Perikanan) 1986 [P.U. (A) 79/1986] dibatalkan ("Kaedah-Kaedah yang dibatalkan"). (2) Semua lesen, permit, kaedah, peraturan, perintah, notis, borang, arahan, surat pemberikuasaan, perisytiharan dan pengecualian yang dibuat, dikeluarkan atau diberikan di bawah Kaedah-Kaedah yang dibatalkan hendaklah, setakat yang lesen, permit, kaedah, peraturan, perintah, notis, borang, arahan, surat pemberikuasaan, perisytiharan dan pengecualian itu selaras dengan Kaedah- Kaedah ini, terus berkuat kuasa sehingga dibatalkan atau digantikan oleh Kaedah-Kaedah ini. (3) Mana-mana jeti pendaratan ikan persendirian selain yang diisytiharkan oleh Lembaga dalam Perisytiharan Jeti Pendaratan Ikan [P.U. (B) 172], yang telah mula beroperasi sebelum tarikh permulaan kuat kuasa Kaedah-Kaedah ini boleh terus beroperasi dan adalah dikecualikan daripada mana-mana peruntukan di bawah Kaedah-Kaedah ini sehingga suatu tarikh yang hendaklah ditetapkan oleh Lembaga melalui pemberitahuan di dalam Warta. JADUAL PERTAMA (Kaedah 5) FI Perihalan Jumlah fi Fi bagi permit memasuki mana-mana kompleks perikanan atau labuhan perikanan bagi mana-mana orang yang terlibat dengan p e m u a t a n , p e m u n g g a ha n , p e n y i m p a n a n , p e mu n g u t a n , pemprosesan atau berurusniaga dengan apa-apa ikan atau apa- apa bentuk urusniaga lain. RM5.00 setahun
P.U. (A) 103. 1228 JADUAL KEDUA (Kaedah 10, 11 dan 12) CAJ BAHAGIAN I CAJ KE ATAS KENDERAAN APABILA MEMASUKI KOMPLEKS PERIKANAN ATAU LABUHAN PERIKANAN (a) Caj ke atas kenderaan sekali masuk bagi menggunakan ruang di kompleks perikanan atau labuhan perikanan tidak melebihi lapan jam: Jenis kenderaan Caj (i) Kereta, van, station-wagon, motosikal dengan kereta sisi RM1.00 atau pick-up (tidak melebihi 1,500 kg berat tanpa muatan) (ii) Lori, bas atau trak (melebihi 1,500 kg berat tanpa muatan) RM2.00 (iii) Motosikal RM0.50 (iv) Traktor kontena (dengan atau tanpa treler atau kren RM10.00 mudah alih) (b) Caj ke atas kenderaan bagi menggunakan ruang di kompleks perikanan atau labuhan perikanan untuk tujuan bermalam: Jenis kenderaan Caj (i) Kereta, van, station-wagon, motosikal dengan kereta sisi atau pick-up (tidak melebihi 1,500 kg berat tanpa muatan) RM5.00 satu malam (ii) Lori, bas atau trak (melebihi 1,500 kg berat tanpa muatan) RM10.00 satu malam (iii) Motosikal RM1.50 satu malam (c) Caj ke atas kenderaan untuk satu bulan bagi menggunakan ruang di kompleks perikanan atau labuhan perikanan: Jenis kenderaan Caj (i) Kereta, van, station-wagon, motosikal dengan kereta sisi RM15.00 atau pick-up (tidak melebihi 1,500 kg berat tanpa muatan) (ii) Lori, bas atau trak (melebihi 1,500 kg berat tanpa muatan) RM30.00 (iii) Motosikal RM5.00 BAHAGIAN II CAJ BAGI PENGGUNAAN KEMUDAHAN ATAU RUANG KOMPLEKS PERIKANAN ATAU LABUHAN PERIKANAN Kemudahan/ruang Caj (a) Bilik sejuk melalui tender atau perundingan atau sewa tetap yang ditentukan oleh Lembaga
Kemudahan/ruang (b) Dewan pemasaran (c) Pejabat Peniaga: (i) struktur konkrit (ii) struktur kayu (d) Bangsal: (i) pemprosesan (ii) pembetulan jaring (iii) penstoran jaring (e) Kantin (f) Kedai runcit (g) Caj bagi tambatan (termasuk caj bagi penggunaan troli dan slewing jib): (i) satu trip (ii) satu bulan (h) Fork lift 1229 P.U. (A) 103. Caj RM54.00 bagi satu meter persegi sebulan RM22.00 bagi satu meter persegi sebulan kadar sama rata RM100.00 bagi satu unit sebulan melalui tender atau perundingan atau sewa tetap yang ditentukan oleh Lembaga - sehingga 3 hari selepas permit dikeluarkan, pada kadar RM1.00 bagi satu meter persegi sehari - dari 4 hingga 15 hari selepas permit dikeluarkan, pada kadar RM3.00 bagi satu meter persegi sehari - dari 16 hingga 30 hari selepas permit dikeluarkan, pada kadar RM5.00 bagi satu meter persegi sehari RM2.00 sehari bagi satu meter persegi selepas permit dikeluarkan melalui tender atau perundingan atau sewa tetap yang ditentukan oleh Lembaga melalui tender atau perundingan atau sewa tetap yang ditentukan oleh Lembaga mengikut berat tan kasar vesel seperti yang berikut: di bawah 9.9 grt - percuma 10 grt hingga 39.9 grt - RM3.00 40 grt hingga 69.9 grt - RM10.00 70 grt hingga 99.9 grt - RM30.00 100 grt dan ke atas - RM100.00 mengikut berat tan kasar vesel seperti yang berikut: di bawah 9.9 grt - RM10.00 10 grt hingga 39.9 grt - RM60.00 40 grt hingga 69.9 grt - RM100.00 70 grt dan ke atas - RM150.00 RM3.00 bagi satu palet
P.U. (A) 103. 1230 Kemudahan/ruang Caj (i) Penggunaan ruang kompleks perikanan atau labuhan perikanan untuk apa-apa tujuan selain daripada yang dinyatakan dalam Jadual ini mengikut tender atau perundingan atau sewa tetap yang ditentukan oleh Lembaga (j) Bekalan air mengikut kadar yang dikeluarkan oleh Jabatan Bekalan Air (k) Setor RM22.00 bagi satu meter persegi sebulan BAHAGIAN III CAJ PERKHIDMATAN BAGI IKAN YANG DIIMPORT, DIEKSPORT DAN DIPINDAHKAN (a) Caj perkhidmatan bagi ikan yang diimport: Perihalan Caj perkhidmatan (i) Bekas atau apa-apa tempat simpanan lain yang mengandungi tidak lebih daripada 50 kg ikan RM5.00 setiap bekas (ii) Bekas atau apa-apa tempat simpanan lain yang mengandungi lebih daripada 50 kg tetapi kurang daripada 100 kg ikan RM10.00 setiap bekas (iii) Bekas atau apa-apa tempat simpanan lain yang mengandungi lebih daripada 100 kg ikan dikira pada kadar tidak melebihi RM0.10 setiap kilogram ikan (b) Caj perkhidmatan bagi ikan yang dieksport: Perihalan Caj perkhidmatan (i) Bekas atau apa-apa tempat simpanan lain yang mengandungi tidak lebih daripada 50 kg ikan RM5.00 setiap bekas (ii) Bekas atau apa-apa tempat simpanan lain yang mengandungi lebih daripada 50 kg tetapi kurang daripada 100 kg ikan RM10.00 setiap bekas (iii) Bekas atau apa-apa tempat simpanan lain yang mengandungi lebih daripada 100 kg ikan dikira pada kadar tidak melebihi RM0.10 setiap kilogram ikan (c) Caj perkhidmatan bagi ikan yang dipindahkan, melainkan melalui suatu acara lelong: Perihalan Caj perkhidmatan (i) Bekas atau apa-apa tempat simpanan lain yang mengandungi tidak lebih daripada 50 kg ikan RM0.50 setiap bekas
1231 P.U. (A) 103. Perihalan Caj perkhidmatan (ii) Bekas atau apa-apa tempat simpanan lain yang mengandungi lebih daripada 50 kg tetapi kurang daripada 100 kg ikan RM1.00 setiap bekas (iii) Bekas atau apa-apa tempat simpanan lain yang mengandungi lebih daripada 100 kg ikan dikira pada kadar RM0.10 setiap kilogram ikan Dibuat 6 April 2010 [KP/LA/483/4 Jld. 5; PN(PU2)96/VII] DATUK HAJI ABDUL RAHIM BIN HAJI ISMAIL Pengerusi Lembaga Kemajuan Ikan Malaysia Diluluskan 6 April 2010 DATUK SERI NOH BIN OMAR Menteri Pertanian dan Industri Asas Tani